L'Ajuntament de Sagunt i la Tinència d'Alcaldia onegen la bandera republicana al ritme de l'himne de Riego
12 d’abril 2017

![](/media/5dodma1n/79c_banderarep.jpg) 

 La bandera republicana ha onejat en l'Ajuntament de Sagunt i en la Tinència d'Alcaldia durant uns minuts com a homenatge a les persones que van defensar la II República fa 86 anys, així com el període democràtic que va inaugurar. Els regidors Pablo Abelleira, Roser Maestro, José Vicente Muñoz i Maria Giménez han secundat este acte en la balconada de l'Ajuntament de Sagunt i els regidors Guillermo Sampedro i Mónica Caparrós en la Tinència d'Alcaldia del Port de Sagunt, que ha durat poc més de 3 minuts.

Este hissament forma part dels actes en commemoració i divulgació del 86º aniversari de la proclamació de la II República que va aprovar el Ple en la sessió del passat 28 de març. L'Ajuntament promourà activitats per a la rehabilitació política i cívica de tots els ciutadans i ciutadanes que van ser víctimes de la repressió franquista, ja fóra durant l'alçament militar o durant la postguerra.

 ![](/media/iknjllzq/79img-20170412-wa0015_puerto_c.jpg)

La proposta va ser portada al Ple per Esquerra Unida i presentada pel membre de l'Equip de Govern Guillermo Sampedro. Va ser aprovada amb els vots a favor de Compromís, Esquerra Unida, ADN Morvedre, PSPV-PSOE i Iniciativa Porteña, el vot en contra del Partit Popular i l'abstenció de Ciutadans.

Segons el text, la II República va promoure l'avanç en la transformació de la nostra societat, en la defensa de les llibertats individuals i col·lectives, i en la consecució de la justícia social. Este sistema democràtic va acabar amb la derrota en la Guerra Civil per a donar pas a més de 40 anys de franquisme, de repressió i de retrocessos.

El 14 d'Abril, segons la proposta, ha de ser una data reivindicativa per a reclamar el dret a la República i fer un homenatge a tots els alcaldes i regidors dels ajuntaments d’eixe període, així com condemnar el colp d'estat franquista contra la II República.

  
![](/media/gh5bsjd1/79c_banderarep_2.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-la-tinencia-d-alcaldia-onegen-la-bandera-republicana-al-ritme-de-l-himne-de-riego/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-la-tinencia-d-alcaldia-onegen-la-bandera-republicana-al-ritme-de-l-himne-de-riego/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-la-tinencia-d-alcaldia-onegen-la-bandera-republicana-al-ritme-de-l-himne-de-riego/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-la-tinencia-d-alcaldia-onegen-la-bandera-republicana-al-ritme-de-l-himne-de-riego/)